ฉันท้องได้2เดือนแล้วแท้งเองการแท้งเองเลือดที่หลุดออกมาจะหยุดไหลทันทีไม่ไหมคะตอนนี้ฉันแท้งตั้งแต่31มีนาแล้วแต่ตอนเลือดยังไม่หยุดไหลเลยคะจะเป็นอันตรายไหมคะ
สวัสดีค่ะ การแท้งคือภาวะที่ตัวอ่อนไม่สามารถฝังตัวต่อในมดลูกได้ ไม่ว่าจะสาเหตุใดๆ เช่นตัวอ่อนไม่สมบูรณ์ หรือมดลูกมีความผิดปกติ ทำให้มดลูกมีการบีบตัวเอาตัวอ่อนและรกออกมา จึงจะเห็นเป็นเลือดหรือก้อนเนื้อปนออกมาจากช่องคลอด ร่วมกับปวดหน่วงท้องน้อยโดยส่วนใหญ่แล้วหลังจากที่มดลูกบีบตัวเอาเลือดหรือก้อนเนื้อออกมาหมดแล้ว ปากมดลูกก็จะปิด และเลือดก็จะหยุดไหล เรียกว่าการแท้งสมบูรณ์ ระยะเวลาในการแท้งอาจจะใช้เวลาประมาณ 1-3 วันกว่าเลือดจะออกมาหมด แต่อย่างไรก็ตามสามารถมีเลือดออกกระปริดกระปรอยออกมาหลังจากนั้นได้ประมาณ 1-2 อาทิตย์ โดยต้องไม่มีอาการร่วมดังต่อไปนี้-เลือดออกมากจนชุ่มผ้าอนามัย ต้องเปลี่ยนตลอดทุก 1-2 ชั่วโมง-ปวดหน่วงท้องน้อยมากจนทำกิจวัตรประจำวันไม่ได้-ไข้สูง-มีของเหลวที่ลักษณะผิดปกติจำนวนมากออกจากช่องคลอดถ้ามีอาการเหล่านี้่บ่งบอกว่าน่าจะมีภาวะแทรกซ้อนจากการแท้ง เช่นแท้งไม่สมบูรณ์หรือมดลูกติดเชื้อค่ะ ควรรีบไปพบสูตินรีแพทย์ทันที เพื่อหาสาเหตุ แพทย์อาจพิจารณาทำการขูดมดลูกกรณีแท้งไม่ครบ หรือถ้ามีการติดเชื้อก็จำเป็นต้องได้ยาฆ่าเชื้อค่ะการดูแลตัวเองเบื้องต้น คือสังเกตอาการดังที่กล่าวไป งดการมีเพศสัมพันธ์ ไม่ซื้อยาปรับฮอร์โมนมากินเอง